Discus merupakan antara spesies ikan air tawar yang dipamerkan di Underwater World, Langkawi
**Discus** (***Symphysodon*** spp.) adalah satu dari tiga spesies ikan air tawar cichlid yang berasal dari lembah Sungai Amazon. Discus adalah sejenis ikan akuarium yang popular di beberapa negara Asia.

Taksonomi
---------

Discus tergolong dalam *Symphysodon*, yang mana kini merangkumi tiga jenis spesies: **Discus biasa** (*Symphysodon aequifasciatus*), **Discus Heckel** (*Symphysodon discus*) dan spesies baru yang belum diberi nama iaitu *Symphysodon tarzoo*. Bagaimanapun, sebuah kajian lanjut yang diterbitkan pada bulan Ogos 2007 mencadangkan bahawa genus dikelaskan dalam spesies: *S. aequifasciatus* (discus hijau), *S. haraldi* (discus biasa/biru/perang) dan *S. discus* (Discus Heckel). Kedua-dua kajian mencadangkan tiga jenis spesies; dengan pengecualian akan nama-nama saintifik bagi setiap satunya.

Penampilan
----------

Discus turquoise merah
Sepertimana cichlid dari genus *Pterophyllum*, kesemua spesies *Symphysodon* memiliki badan yang pipih. Berlawanan dengan *Pterophyllum*, yang mana sirip belakang yang menonjol menjadikan bentuk badan *Symphysodon* seolah-olah bulat. Dari bentuk badan inilah nama "discus" diterbitkan. Sisi ikan ini biasanya memiliki corak-corak berwarna hijau, merah, perang dan biru. Tinggi dan panjang ikan matang adalah kira-kira 20–25 cm (8–10 in).[*perlu rujukan*]

Pembiakan
---------

Discus bersama-sama dua ekor anaknya
Ciri-ciri lain spesies *Symphysodon* adalah penjagaan mereka akan larvanya. Proses mengawan akan mengambil masa sehingga dua minggu dan telur-telur akan mula menetas selepas dua atau tiga hari selepas telur jantan dan betina disenyawakan. Sepertimana kebanyakan ikan cichlid, penjagaan anak dilakukan oleh kedua-dua ikan betina dan jantan. Selain itu, discus dewasa mengeluarkan secretion melalui kulitnya, yang mana larva bergantung hidup pada beberapa hari pertamanya. Kelakuan ini juga dapat diperhatikan pada spesies *Uaru*. Walaubagaimanapun, bagi pembiakan di dalam kurungan, larva akan bergantung hidup pada ibu dan bapanya untuk beberapa minggu

Lokasi dan habitat
------------------

Spesies *Symphysodon* mendiami tasik-tasik dan sungai-sungai di dataran banjir di tanah rendah lembangan Sungai Amazon, di mana ia merupakan sebahagian daripada kepelbagaian ikan Neotropical. 

Tiga spesies dari *Symphysodon* mempunyai taburan geografi yang berbeza. *S. aequifasciatus* boleh dijumpai di Rio Solimões, Rio Amazonas dan Río Putumayo-Içá di Brazil, Colombia dan Peru. Berbeza dengan taburan *S. discus* yang boleh ditemui dengan terhad di hilir sungai-sungai Abacaxis, Rio Negro dan Trombetas. *S. tarzoo* boleh dijumpai di hulu Manaus di barat Amazon.[*perlu rujukan*]

Lihat juga
----------

* Senarai spesies ikan akuarium air tawar

Rujukan
-------

1. ↑  Froese, R. and D. Pauly. Editors. "Genera reference: *Symphysodon*". FishBase. Diarkibkan daripada yang asal pada 2007-09-30. Dicapai pada 2006-11-08.
2. ↑  Loiselle, Paul V. (1995). *The Cichlid Aquarium*. Germany: Tetra Press. ISBN 1-56465-146-0. Cite has empty unknown parameter: `|coauthors=` (bantuan)
3. ↑  Sands D (1994) *A fishkeepers guide to Central American cichlids.* Tetra Press. Belgium pg 59-60.
4. ↑  Mills D (1993) *Aquarium Fish* Harper Collins ISBN 0-7322-5012-9
5. ↑  Chong, K. (2005-09-12). "Characterisation of proteins in epidermal mucus of discus fish (*Symphysodon* spp.) during parental phase". *Aquaculture*. **249**: 469–476. doi:10.1016/j.aquaculture.2005.02.045. Unknown parameter `|coauthors=` ignored (`|author=` suggested) (bantuan)
6. ↑  "New Discus named Symphysodon tarzoo". *Matt Clarke*. practical fishkeeping. 2006-11-28. Diarkibkan daripada yang asal pada 2009-03-07. Dicapai pada 15 August 2009.
7. ↑  "Discus genus revised". *Matt Clarke*. Practical Fishkeeping. 2007-08-08. Diarkibkan daripada yang asal pada 2011-11-06. Dicapai pada 15 August 2009.
8. ↑  Buckley, J. Maunder, R. J. Foey, A. Pearce, J. Val, A. L. and Sloman, K. A. (2010). Biparental mucus feeding: a unique example of parental care in an Amazonian cichlid. *J. Exp. Biol.* 213, 3787–3795.
9. ↑  Crampton (2008) | Crampton William G. R.. Ecology and life history of an Amazon floodplain cichlid: the discus fish Symphysodon (Perciformes: Cichlidae). Neotrop. ichthyol. [serial on the Internet]. 2008 Dec [cited 2011 Aug 31] ; 6(4): 599-612. Available from: .

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Discus (ikan)*** |


|  |  |
| --- | --- |
|  | **Wikispesies** mempunyai maklumat berkaitan dengan ***Symphysodon*** |

* Discus photogallery from Club Live World Diarkibkan 2017-07-30 di Wayback Machine
* Discus Society Malaysia
* DXK Forum - Malaysia Premier Discus Forum Diarkibkan 2012-01-10 di Wayback Machine
* Fanatik-discus - Articles, reports, vidéos, pictures about discus fish
* Tip Akuarium: Ikan discus ada peminat tersendiri Diarkibkan 2011-07-26 di Wayback Machine